
Fűtési hőigények és hőveszteségek vizsgálata különböző hőleadási módok esetén

Kulcsszavak: épületgépészet; felületfűtés; radiátoros fűtés; hőveszteség
A dolgozat két hasonló alapterületű helyiség fűtési rendszereinek energiahasznosulását vizsgálja radiátoros-, padló-, illetve kombinált padló- és mennyezetfűtés alkalmazása esetén. A vizsgált esetekben a földszinti, illetve az emeleti sarok helyiség a 2002., 2012. és 2022-es években érvényben lévő hőtechnikai paramétereknek felel meg. A vizsgálat alapgondolatát az képezi, hogy a határoló szerkezetbe épített alacsony hőmérsékletű sugárzó fűtéseknek a fűtött téren kívül a talaj, illetve a padlástér irányába is történik hőleadás, amely így direkt módon többletenergiafelhasználással jár egy radiátoros fűtési megoldáshoz képest. A vizsgálat eredményét az azonos operatív hőmérséklet tartása mellett a különböző fűtési módok alkalmazása esetén létrejövő többletenergiaigény, illetve a sugárzó fűtések esetén elérhető szellőzési hőveszteségen való energiamegtakarítás viszonya képezi.



